Euroopan parlamentin päätös Jannis Sakellarioun parlamentaarisen koskemattomuuden ja erioikeuksien puolustamista koskevasta pyynnöstä (2006/2145(IMM))



Virallinen lehti nro 306 E , 15/12/2006 s. 0095 - 0096



P6_TA(2006)0359 Jannis Sakellarioun parlamentaarisen koskemattomuuden puolustamista koskeva pyyntö Euroopan parlamentin päätös Jannis Sakellarioun parlamentaarisen koskemattomuuden ja erioikeuksien puolustamista koskevasta pyynnöstä (2006/2145(IMM)) Euroopan parlamentti, joka - ottaa huomioon Jannis Sakellarioun 6. kesäkuuta 2006 lähettämän pyynnön, joka koskee hänen parlamentaarisen koskemattomuutensa pidättämistä kreikkalaisessa tuomioistuimessa vireillä olevan menettelyn yhteydessä ja josta on saatu tieto täysistunnossa 12. kesäkuuta 2006, - kuultuaan Jannis Sakellariouta työjärjestyksen 7 artiklan 3 kohdan mukaisesti, - ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 9 artiklan sekä edustajien valitsemisesta Euroopan parlamenttiin yleisillä, välittömillä vaaleilla 20. syyskuuta 1976 annetun säädöksen 6 artiklan 2 kohdan, - ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 [1] antamat tuomiot, - ottaa huomioon työjärjestyksen 6 artiklan 3 kohdan ja 7 artiklan, - ottaa huomioon oikeudellisten asioiden valiokunnan mietinnön (A6-0273/2006), A. ottaa huomioon, että Jannis Sakellariou valittiin 10.- 13. kesäkuuta 1999 pidetyillä Euroopan parlamentin viidensillä välittömillä vaaleilla Euroopan parlamentin jäseneksi ja että Euroopan parlamentti tarkasti hänen valtakirjansa 15. joulukuuta 1999 [2], B. ottaa huomioon, ettei Euroopan parlamentin jäseniä voida alistaa tutkittavaksi, pidättää tai haastaa oikeuteen heidän tehtäviään hoitaessaan ilmaisemiensa mielipiteiden tai äänestysten perusteella [3], C. ottaa huomioon, että Euroopan parlamentin jäsenten lainkäytöllinen koskemattomuus pätee myös kanteen nostamiseen siviilioikeudessa, etenkin kun vaaditaan merkittäviä, rangaistuksenluonteisia vahingonkorvauksia, D. ottaa huomioon, että Euroopan parlamentti päätti 23. syyskuuta 2003 puolustaa Jannis Sakellarioun koskemattomuutta ja erioikeuksia edellä mainitun käsittelyn yhteydessä ja välittää päätöksensä ja asiasta vastaavan valiokunnan mietinnön toimivaltaiselle kreikkalaiselle tuomioistuimelle, E. ottaa huomioon, että kantaja ei jatkanut oikeustoimia, joita Euroopan parlamentin 23. syyskuuta 2003 tekemä päätös koskee, ja käynnisti asian oikeuskäsittelyn uudelleen esittämällä kanteen 20. joulukuuta 2005 vasta sen jälkeen, kun Jannis Sakellariou oli jättänyt edustajantoimensa Euroopan parlamentissa, F. katsoo, että tapausta koskevat seikat liittyvät selkeästi Jannis Sakellarioun ilmaisemaan mielipiteeseen tämän hoitaessa tehtäviään Euroopan parlamentin jäsenenä Euroopan yhteisöjen erioikeuksista ja vapauksista tehdyn pöytäkirjan 9 artiklan mukaisesti, G. toteaa, että pöytäkirjan 9 artiklassa tarkoitettu Euroopan parlamentin jäsenten nauttima koskemattomuus suojaa itse parlamenttia, se on ehdoton eikä sitä voida pidättää, ja se suojaa toimielintä jopa sen jälkeen, kun kyseinen parlamentin jäsen on jättänyt edustajantoimensa; 1. päättää puolustaa Jannis Sakellarioun koskemattomuutta ja erioikeuksia; 2. kehottaa puhemiestä välittämään tämän päätöksen ja asiasta vastaavan valiokunnan mietinnön viipymättä Ateenan ensimmäisen oikeusasteen tuomioistuimelle. [1] Ks. yhteisöjen tuomioistuimen oikeustapauskokoelma, asia 101/63, Wagner v. Fohrmann ja Krier, Kok. 1964 suomenkielinen erityispainos I, s. 203 ja asia 149/85, Wybot v. Faure ym., Kok. 1986 suomenkielinen erityispainos VIII, s. 729. [2] Euroopan parlamentin päätös 10.- 13. kesäkuuta 1999 pidettyjen Euroopan parlamentin viidensien suorien vaalien valtakirjojen tarkastuksesta (EYVL C 296, 18.10.2000, s. 93). [3] Euroopan yhteisöjen erioikeuksista ja vapauksista tehdyn pöytäkirjan 9 artikla. --------------------------------------------------